O país ye luengo (mas de 1.600 km de largaria en o suyo eixe norte-noreste) y estreito (con un amplo maximo de 400 km),[3] con alto u baixo 15.134 km de costa.[4] Dimpués d'as Islas Norte y Sud, as cinco islas habitatas mas grans son a Isla Stewart, as Islas Chatham (Rekohu), Isla Gran Barrera (en o golfo de Hauraki),[5] Isla D'Urville (en o estreito de Marlborough)[6] y a Isla Waiheke (a mas poblata d'as cinco).[5] O país conta con a-saber-los recursos marinos, con a sietena zona economica exclusiva mas gran en o mundo, que cubre mas de 4.000.000 km², lo que se traduce en mas de quince vegatas a suya superficie terrestre.[7]